FINNOMENA Market Alert: ตลาดหุ้นจีนร่วงแรง CSI 300 ลบ 3% เหตุกังวลเงินเฟ้อและ COVID - FINNOMENA
ดัชนี CSI 300 ร่วงลงมา 3.01% ขณะที่ดัชนี China A50 ปรับตัวลงมา 2.41% และดัชนี Hang Seng ในตลาดหุ้นฮ่องกงลดลง 1.75% จากความกังวลว่าราคาสินค้าโภคภัณฑ์ จะหนุนให้เงินเฟ้อสูงขึ้น
9 มี.ค. 2565

วันนี้ (9 มี.ค.) ดัชนี CSI 300 ร่วงลงมา 3.01% ขณะที่ดัชนี China A50 ปรับตัวลงมา 2.41% และดัชนี Hang Seng ในตลาดหุ้นฮ่องกงลดลง 1.75% จากความกังวลว่าราคาสินค้าโภคภัณฑ์ จะหนุนให้เงินเฟ้อสูงขึ้น
แม้วันนี้จะมีการเปิดเผยดัชนีราคาผู้บริโภค หรือ CPI เดือน ก.พ. ที่ 0.9% (YoY) เป็นไปตามคาด และเพิ่มขึ้น 0.6% (MoM) มากกว่าคาดที่ 0.3%
ส่วนดัชนีราคาผู้ผลิต หรือ PPI เพิ่มขึ้น 8.8% (YoY) มากกว่าคาดที่ 8.7%
อย่างไรก็ตาม ตลาดหุ้นจีนยังคงได้รับแรงกดดัน จากแนวโน้มราคาสินค้าโภคภัณฑ์ในอนาคต การผลิตที่ลดลงจากวันหยุดช่วงตรุษจีน และผู้ติดเชื้อโควิด-19 ที่เพิ่มสูงขึ้น
FINNOMENA Investment Team มองว่าในระยะสั้น ตลาดหุ้นทั่วโลกจะถูกกดดันด้วยกระแสความกังวลเงินเฟ้อ
แต่ในระยะยาวด้วยระดับมูลค่าและการเติบโต พร้อมคาดว่ามาตรการกระตุ้นในปีนี้จะช่วยหนุนเศรษฐกิจจีน
FINNOMENA Investment Team จึงแนะนำทยอยเข้าลงทุนอย่างค่อยเป็นค่อยไป หรือรอจังหวะที่ความเสี่ยงจากความตึงเครียดรัสเซีย-ยูเครนลดลง
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นจีน
แชร์บทความ: